ইরানের প্রদেশসমূহ
১৯৫০ সাল অবধি ইরান ১২টি প্রদেশে বিভক্ত ছিল: আর্দালান, আজারবাইজান, বালুচিস্তান, ফারস, জিলান, আরাক-ই-আজম, খোরাসান, খুজেস্তান, কেরমান, লারেস্তান, লোরেস্তান এবং মাজান্দারান। ১৯৫০ সালে ইরানকে ১০টি প্রদেশে এবং তার অধীনে অনেকগুলো গভর্নরেটে ভাগ করা হয়: গিলান; মাজান্দারান; পূর্ব আজারবাইজান; পশ্চিম আজারবাইজান; কের্মানশাহ; খুজেস্তান; ফার্স; কের্মান; খোরাসান; ইসফাহান। ১৯৬০ হতে ১৯৮১ সাল পর্যন্ত এক এক করে অনেকগুলো গভর্নরেটকে প্রদেশে উন্নীত করা হয়। সর্বশেষ ২০০৪ সালে তৎকালীন সর্ববৃহৎ খোরাসান প্রদেশকে তিন ভাগে ভাগ করে তিনটি নতুন প্রদেশ সৃষ্টি করা হয়।
কোম প্রদেশ
কোম (ফার্সি ভাষায় قم) ইরানের ৩১টি প্রদেশের একটি। এটি ইরানের উত্তরে অবস্থিত। এর রাজধানীর নাম কোম শহর। ১৯৯৫ সালে তেহরন প্রদেশ ভেঙে প্রদেশটি সৃষ্টি করা হয়। ২০১১ সালে এখানে প্রায় ১১,৫১,৬৭২ লোক বাস করতেন। এদের ৯৫.২ % শতাংশ কোম শহরে বাস করতেন এবং ৪.৮ % শতাংশ পলীসুলভে বাস করতেন।